Document ID: 32007D0117

DECIZIA CONSILIULUI
din 15 februarie 2007
de modificare a Deciziei din 27 martie 2000 prin care directorul Europol este autorizat să inițieze negocieri cu privire la acordurile cu state terțe și cu organisme din afara Uniunii Europene
(2007/117/CE)
CONSILIUL UNIUNII EUROPENE,
având în vedere articolul 42 alineatul (2), articolul 10 alineatul (4) și articolul 18 din Convenția privind înființarea unui Oficiu European de Poliție (Convenția Europol) (1),
având în vedere Actul Consiliului din 3 noiembrie 1998 de stabilire a normelor care reglementează relațiile externe ale Europolului cu state terțe și cu organisme din afara Uniunii Europene (2), în special articolul 2 din actul menționat,
având în vedere Actul Consiliului din 3 noiembrie 1998 de stabilire a normelor care reglementează primirea de către Europol a unor informații provenite de la părți terțe (3), în special articolul 2 din actul menționat,
având în vedere Actul Consiliului din 12 martie 1999 de adoptare a normelor care reglementează transmiterea de date cu caracter personal de către Europol statelor și organismelor terțe (4), în special articolele 2 și 3 din actul menționat,
întrucât:
(1)
Cerințele operaționale și necesitatea de a combate în mod eficient formele organizate ale criminalității prin intermediul Europol, impun să adauge Muntenegru pe lista statelor terțe cu care directorul Europolului este autorizat să înceapă negocieri.
(2)
Decizia Consiliului din 27 martie 2000 (5) ar trebui modificată în consecință,
DECIDE:
Articolul 1
Prin prezenta, Decizia Consiliului din 27 martie 2000 se modifică după cum urmează:
la articolul 2 alineatul (1), sub titlul „Statele terțe”, se adaugă în lista alfabetică următorul stat:
„-
Muntenegru”.
Articolul 2
Prezenta decizie se publică în Jurnalul Oficial al Uniunii Europene.
Articolul 3
Prezenta decizie intră în vigoare în ziua următoare datei adoptării sale.
Adoptată la Bruxelles, 15 februarie 2007.

Labels: 18
15
5